ঘটনার বর্ণনা দিয়ে লিজার স্বামী বলেন, প্রতিদিনই সকাল নয়টায় লিজা কাজে যেত। দুপুরে খাওয়ার বিরতির সময় বাসায় আসতো। এভাবেই দিন কাটছিল। মাঝে একদিন লিজা জানায় তার মালিকের আচরণ কেমন যেন সন্দেহজনক। ঘটনার দিন শুক্রবার সকালে কাজে যায় লিজা। এরপর দুপুরের দিকে তার সঙ্গে আমার শেষ কথা হয়। সে জানায় কাজের কারণে দুপুরে বাসায় আসতে পারবে না। শনিবার আমাদের দু’জনেরই সাপ্তাহিক ছুটি। লিজা আমাকে জিজ্ঞেস করে-আগামীকাল কি রান্না করব? আমি বলি- তোমার যা খুশি।